
DR.30.10.2018                                                                                                                            27                   

 
trend ekonomi global, kedudukan kewangan kerajaan serta pencapaian dua 
tahun pertama, 2016-2017 Rancangan Malaysia Kesebelas;  

merestui usaha kerajaan baharu pimpinan Pakatan Harapan untuk 
menambah baik dan memperkukuh agenda pembangunan negara 
berasaskan prinsip pertumbuhan dengan ekuiti ke arah mencapai status 
negara maju dan inklusif selaras dengan aspirasi Wawasan 2020; 

meluluskan Kajian Separuh Penggal Rancangan Malaysia Kesebelas bagi 
tempoh 2018-2020 yang memberi keutamaan dan penekanan baharu ke 
atas dasar, strategi dan inisiatif sedia ada serta memperkukuh tadbir urus 
bagi mencapai pertumbuhan sosioekonomi yang lebih inklusif dan mampan 
ke arah meningkatkan kesejahteraan rakyat menurut Kertas Perintah 
CMD.22 Tahun 2018; dan  

Bahawa dalam meluluskan Kajian Separuh Penggal Rancangan Malaysia 
Kesebelas, Dewan yang mulia ini menyeru seluruh rakyat Malaysia 
berganding bahu untuk memastikan pertumbuhan ekonomi negara kekal 
mampan serta pengagihan kekayaan dibuat secara telus, adil dan 
saksama.” [29 Oktober 2018] 

 

Tuan Yang di-Pertua:  Minta Menteri di Jabatan Perdana Menteri menjawab.  
Dalam senarai yang diberikan, dipersilakan Yang Berhormat Ahli Parlimen Batu Sapi.   

Akan tetapi sebelum itu, Yang Berhormat, saya ingin mengemukakan iaitu setiap 
Menteri diberi masa di antara 40 minit hingga 45 minit untuk menjawab sebab ramai.  
Senarainya agak panjang.  Jadi, kalau kita boleh hadkan kepada 40 minit atau 45 minit, itu 
adalah yang terbaik.  Terima kasih.  Yang Berhormat Menteri, silakan. 

 

12.11 tgh. 

Menteri di Jabatan Perdana Menteri [Datuk Liew Vui Keong]:  Ya, terima kasih 
Tuan Yang di-Pertua.   

Tuan Yang di-Pertua, terlebih dahulu saya ingin mengambil kesempatan ini untuk 
mengucapkan ribuan terima kasih kepada semua Ahli Yang Berhormat yang telah mengambil 
bahagian dalam sesi Perbahasan Kajian Separuh Penggal Rancangan Malaysia Kesebelas 
yang melibatkan 17 agensi di bawah kementerian Jabatan Perdana Menteri yang menjaga 
undang-undang.  Segala cadangan, pandangan dan juga teguran oleh Ahli-ahli Yang 
Berhormat amatlah saya hargai dan akan diberi perhatian yang sewajarnya.   

Untuk makluman Ahli-ahli Yang Berhormat, ada lebih kurang seratus soalan atau 
cadangan yang diterima untuk dijawab.  Oleh demikian, saya akan cuba menjawab sekurang-
kurangnya dua soalan daripada setiap agensi dalam masa yang diberikan oleh Tuan Yang 
di-Pertua.  Pada masa yang sama, Tuan Yang di-Pertua, saya juga diamanatkan untuk 
menggulung bagi pihak Yang Berhormat Timbalan Menteri bagi isu bencana seperti yang 
dibangkitkan oleh Yang Berhormat Bukit Bendera dan juga Ahli Parlimen Papar.  Sekiranya 
masa tidak mencukupi, maka jawapan secara bertulis akan disediakan.   

Tuan Yang di-Pertua, Yang Berhormat Pengerang— tidak ada di sini.   

Tuan Yang di-Pertua:  Tidak ada.   

Datuk Liew Vui Keong:  Jadi, tidak payah jawab? 

Tuan Yang di-Pertua:  Jawapan bertulis sahaja.  

Datuk Liew Vui Keong:  Jawapan bertulis.  Yang Berhormat bertanya mengenai 
isu Parlimen dan juga bersama dengan Yang Berhormat daripada Santubong.  Tidak ada di 
sini.   

Tuan Yang di-Pertua:  Juga tidak ada.  

Datuk Liew Vui Keong:  Jadi, saya akan terus pergi kepada Yang Berhormat 
Bandar Kuching yang telah pun mencadangkan... 



trend ekonomi global, kedudukan kewangan kerajaan serta pencapaian dua tahun pertama, 2016-2017 Rancangan Malaysia Kesebelas; merestui usaha kerajaan baharu pimpinan Pakatan Harapan untuk menambah baik dan memperkukuh agenda pembangunan negara berasaskan prinsip pertumbuhan dengan ekuiti ke arah mencapai status negara maju dan inklusif selaras dengan aspirasi Wawasan 2020; meluluskan Kajian Separuh Penggal Rancangan Malaysia Kesebelas bagi tempoh 2018-2020 yang memberi keutamaan dan penekanan baharu ke atas dasar, strategi dan inisiatif sedia ada serta memperkukuh tadbir urus bagi mencapai pertumbuhan sosioekonomi yang lebih inklusif dan mampan ke arah meningkatkan kesejahteraan rakyat menurut Kertas Perintah CMD.22 Tahun 2018; dan Bahawa dalam meluluskan Kajian Separuh Penggal Rancangan Malaysia Kesebelas, Dewan yang mulia ini menyeru seluruh rakyat Malaysia berganding bahu untuk memastikan pertumbuhan ekonomi negara kekal mampan serta pengagihan kekayaan dibuat secara telus, adil dan saksama." [29 Oktober 2018]. Tuan Yang di-Pertua: Minta Menteri di Jabatan Perdana Menteri menjawab. Dalam senarai yang diberikan, dipersilakan Yang Berhormat Ahli Parlimen Batu Sapi. Akan tetapi sebelum itu, Yang Berhormat, saya ingin mengemukakan iaitu setiap Menteri diberi masa di antara 40 minit hingga 45 minit untuk menjawab sebab ramai. Senarainya agak panjang. Jadi, kalau kita boleh hadkan kepada 40 minit atau 45 minit, itu adalah yang terbaik. Terima kasih. Yang Berhormat Menteri, silakan. 12.11 tgh. Menteri di Jabatan Perdana Menteri [Datuk Liew Vui Keong]: Ya, terima kasih Tuan Yang di-Pertua. Tuan Yang di-Pertua, terlebih dahulu saya ingin mengambil kesempatan ini untuk mengucapkan ribuan terima kasih kepada semua Ahli Yang Berhormat yang telah mengambil bahagian dalam sesi Perbahasan Kajian Separuh Penggal Rancangan Malaysia Kesebelas yang melibatkan 17 agensi di bawah kementerian Jabatan Perdana Menteri yang menjaga undang-undang. Segala cadangan, pandangan dan juga teguran oleh Ahli-ahli Yang Berhormat amatlah saya hargai dan akan diberi perhatian yang sewajarnya. Untuk makluman Ahli-ahli Yang Berhormat, ada lebih kurang seratus soalan atau cadangan yang diterima untuk dijawab. Oleh demikian, saya akan cuba menjawab sekurang- kurangnya dua soalan daripada setiap agensi dalam masa yang diberikan oleh Tuan Yang di-Pertua. Pada masa yang sama, Tuan Yang di-Pertua, saya juga diamanatkan untuk menggulung bagi pihak Yang Berhormat Timbalan Menteri bagi isu bencana seperti yang dibangkitkan oleh Yang Berhormat Bukit Bendera dan juga Ahli Parlimen Papar. Sekiranya masa tidak mencukupi, maka jawapan secara bertulis akan disediakan. Tuan Yang di-Pertua, Yang Berhormat Pengerang-- tidak ada di sini. Tuan Yang di-Pertua: Tidak ada. Datuk Liew Vui Keong: Jadi, tidak payah jawab? Tuan Yang di-Pertua: Jawapan bertulis sahaja. Datuk Liew Vui Keong: Jawapan bertulis. Yang Berhormat bertanya mengenai isu Parlimen dan juga bersama dengan Yang Berhormat daripada Santubong. Tidak ada di sini. Tuan Yang di-Pertua: Juga tidak ada. Datuk Liew Vui Keong: Jadi, saya akan terus pergi kepada Yang Berhormat Bandar Kuching yang telah pun mencadangkan...